Ajalugu | Göteborgi Eesti Segakoor
Göteborgs Estniska Sångkör – Laulame eesti keeles ja meeles hoides eesti kultuuri läbi koorilaulu
Eesti koorilaul Göteborgis
Göteborgi Eesti Segakoor alustas tegevust juba 1946 ja esines oma dirigendi Harry Truusi juhtimisel Eesti Vabariigi aastapäevadel, laulupidudel ja iseseisvatel kontsertidel kakskümmend aastat. Samal ajal tegutses ka väiksem kirikukoor.
1962.a. sügisel esines Göteborgi Eesti Seltsi Näiteringi sügisrevüül kümme meest nelja lihtsa ja lôbusa meeskoori lauluga. Esinemine sai sooja vastuvôtu. Paari kuu pärast tulid mehed uuesti kokku ja lauljate arv kasvas kiiresti. 1963.a. sügiseks oli kooris 40 lauljat. Siis moodustati ametlikult Göteborgi Eesti Meeskoor ja korraldati sama aasta detsembris esimene iseseisev kontsert. Meeskoor tegutses umbes 30 aastat Eero Tarjuse ja viimased aastad Leana Salu juhtimisel. Koor esines iseseisvalt mitmes eestlaste keskuses Rootsis ja ka Inglismaal, Norras ja Saksamaal. Vôeti osa laulupidudest ja rahvuslikest pidupäevadest, tihti lauldes segakoorina koos naiskooriga.
Kui peaaegu kôik Göteborgi laulumehed koondusid meeskoori, siis jatkasid naised iseseisva naiskoorina. Nii moodustatigi 1967 ametlikult Göteborgi Eesti Naiskoor dirigendi Harry Truusi juhtimisel. Ka naiskoor kasvas kiiresti ja mône aasta pärast oli ka naiskooris ligi 40 lauljat. 1980 asus koori juhatama Hilja Ivalo. Naiskoor on andnud suurel arvul iseseisvaid kontserte ja esinenud väga mitmel Rootsi eestlaste üritusel vabaôhupiirkondades, kultuuriôhtutel, laulupidudel ja kontsertaktustel. Koor on ka esinenud Norras, Inglismaal ja Saksamaal.
Noorte koorid
Peale pikki aastakümneid paguluses hakkasid esimese pôlvkonna lauljad vanaduse tôttu ära väsima ja lauljate ridadest välja langema. Noori tuli küll juurde, aga mitte sama palju ja mitte sama kauaks kui lahkujaid. Noorte eluteed viisid neid tihti mujale ôppima ja tööle. Môned aastad tegutsesid paralleelselt ka Göteborgi Eesti Noortekoor ja noorte lauluansamblid Hämarik ja Lemmikud. Aastatel 1960-1994 esines ka Göteborgi Eesti Kooli Lastekoor mitmel eesti üritusel, nagu siis ja ka hiljem mängukooli ja päevakodu mudilased. Noortekoorist kujunes väike Jôulukoor, mis kümmekond aastat on esitanud jôululaule EELK jôuluôhtu jumalateenistustel Göteborgis.
Taastatud segakoor
Nii tuligi kätte päev, kui naiskoor ja meeskoor 1994 jälle ühinesid Göteborgi Eesti Segakooriks. Koori asus juhatama Leana Salu ja temale järgnesid Hilja Ivalo, Kristi Jagodin, Eva Rummo, Toomas Aadli ja Matti Lepik. Koorijuhtide asetäitjatena on tegutsenud Rein Lepik ja Aho Rebas. Aastast 2013 juhatab koori jälle Leana Salu. Ka taastatud segakoor on jätkanud eelkäijate traditsioone – esineb iseseisvate kontsertidega ja sisustab rahvuslikke üritusi nagu suvepäevad, rahvuspühad, jumalateenistused, kultuurifestivalid ja Eesti Üldlaulupeod.
Autor: Aho Rebas
Jõulukontsert “Valged jõulud”
Sûgishooaeg 2018
Sûgishooaeg 2017
Eesti sûndmuste teejuht
Euroopa Koor
Lauluharjutused!
Göteborgi Eesti Segakoori lauluharjutused toimuvad igal esmaspäeval Göteborgi Eesti majas algusega kl 18:30 aadressil Doktor Allards Gata 2, Göteborg.
Ootame oma ridadesse ka uusi lauljaid!
Huvi korral vôta meiega ûhendust vôi tule isklikult kohale lauluharjutuse ajaks.
Koori esimees: Paavo Vöörmann
Koorijuht: Leana Salu, leana.salu@gmail.com
Kodulehe haldaja: gesegakoor@outlook.com